b'\n_START_ARTICLE_\nTanod Baybayin ng Pilipinas\n_START_SECTION_\nMga yunit\n_START_PARAGRAPH_\nAng mga pangunahing command unit ng Tanod Baybayin ng Pilipinas ay ang Coast Guard Fleet (CGFLEET),dating kilala bilang Coast Guard Operating Forces (CGOF), ang Maritime Security & Law Enforcement Command, Marine Environmental Protection Command (MEPCOM), Maritime Safety Services Command (MSSC) , dating kilala bilang Aids to Navigation Command (ANC), at ang Coast Guard Education and Training Command (CGETC). Sa mga naturang mga pangunahing yunit, ang pinakamalaki ay ang CGFLEET na inaasikasuhan ang Coast Guard Ready Force (Mga barko at ibang maliliit na sasakyang pandagat), Coast Guard Aviation Group at ang Coast Guard Special Operations Group. Ang TBP ay dating parte ng Sandatahang Lakas ng Pilipinas (SLP) sa ilalim ng Hukbong Dagat ng Pilipinas bago ito inilipat sa Kagawaran ng Transportasyon at Komunikasyon._NEWLINE_Ang TBP ay kinikilala bilang ang pangatlong armado at naka-unipormeng serbisyo ng bansa na may pangunahing tungkulin na ipatupad ang lahat na naangkop na batas sa loob ng katubigan ng Pilipinas, pagsasagawa ng mga operasyong panseguridad sa katubigan, pagtatanggol ng buhay at ari-arian sa dagat at pagtatanggol sa yamang dagat._NEWLINE_Dahil sa insidente ng pagbobomba ng M/V Super Ferry 14 sa 2004, ibinuhay ng TBP ang Task Force Sea Marshals, isang pangkat na binubuo ng mga tauhan mula sa TBP, SLP at ng Pambansang Pulisya ng Pilipinas. Ang mga Sea Marshals ay sumasakay sa mga pangpasaherong ride on many passenger barko mula at papuntang Maynila, at pinanapatili nito ang securidad sa mga barkong ito.'